Franz von Papen

Franz Joseph Hermann Michael Maria von Papen (29. oktobar 1879 – 2. maj 1969) je bio njemački diplomat, kancelar od juna do decembra 1932. godine, te vice-kancelar u vladi Adolfa Hitlera od 1933. do 1934. godine.

Biografija
Franz von Papen rođen je 29. oktobra 1879. godine u mjestu Werl. Služio je kao njemački vojni ataše u Meksiku od 1913. do 1915. godine, kad je prebačen u njemačku ambasadu u Washingtonu. Pri kraju 1915. godine prebačen je natrag u Njemačku na zahtjev američkog predsjednika Woodrow Wilsona, koji ga je optužio za radnje koje su štetile neutralnosti SAD-a. Nakon Prvog svjetskog rata postao je uspješan izdavač u Njemačkoj i član stranke Centra od 1918. do 1932. godine.

U maju 1932. godine, von Papen postaje novi kancelar, ali je njegova ultrakonzervativna administracija zadobila toliko opozicije da je bio prisiljen podnijeti ostavku u novembru te iste godine. U periodu koji je uslijedio, imao je veliku ulogu u dolasku na vlast Adolfa Hitlera, što je navelo Hitlera da ga postavi za vice-kancelara u januaru 1933. godine.

Von Papen je bio posebni ministar, a kasnije ambasador u Austriji od 1934. do 1938. godine. Tokom Drugog svjetskog rata služio je kao ambasador u Turskoj.

Von Papenu se 1946. godine sudilo kao ratnom zločincu u Nirnberškom procesu, ali je oslobođen zbog nedostatka dokaza protiv njega. U februaru 1947. godine, jedan njemački sud ga je osudio na 8 godina zatvora, međutim je pušten 1949. zbog svoje dobi i slabog zdravlja. Von Papen je umro 2. maja 1969. godine u 89 godini života.

Citati
Postoji poznati citat von Papena, koji govori o Hitlerovoj vladi:

Vanjski linkovi

Biografija

von Papen, Franz
Kategorija:Rođeni 1879.
Kategorija:Umrli 1969.
Kategorija:Njemački kancelari